नगरीय विकास एवं आवास मंत्री ( श्रीमती माया सिंह ) : (क) जी हाँ। जानकारी पुस्तकालय में रखे परिशिष्ट के प्रपत्र 'अ' अनुसार है। (ख) जी हाँ। जानकारी पुस्तकालय में रखे परिशिष्ट के प्रपत्र 'ब' अनुसार है। (ग) जी हाँ। ग्‍वालियर नगर पालिक निगम द्वारा दिनांक 01 सितम्‍बर, 2016 तक के दैनिक वेतन भोगी कर्मचारियों को नियमित किया गया है। राजगढ़ जिले की नरसिंहगढ़ विधान सभा क्षेत्र में विनियमितीकरण किये जाने हेतु गठित संभागीय समिति द्वारा नगर पालिका परिषद नरसिंहगढ़ के 40 सफाई कामगार को दैनिक वेतन भोगी कर्मचारियों को विनियमित किए जाने की कार्यवाही संपादित की गई है। नगर पालिका परिषद नरसिंहगढ़ के सफाई कामगार को छोड़कर अन्‍य दैनिक वेतन भोगी कर्मचारियों को विनियमित करने की कार्यवाही प्रचलन में है। नगर परिषद बोड़ा/तलेन में पदस्‍थ दैनिक वेतन भोगी कर्मचारियों को विनियमित किए जाने की कार्यवाही की जा चुकी है। नगर परिषद कुरावर के दैनिक वेतन भोगी कर्मचारियों को विनियमित नहीं किया गया है। (घ) नगर परिषद कुरावर नव गठित नगरीय निकाय है। अत: नगर परिषद कुरावर के दैनिक वेतन भोगी कर्मचारियों की नियुक्ति 16 मई, 2007 के उपरान्‍त होने के कारण विनियमितीकरण की कार्यवाही संपादित नहीं की गई है। नगर पालिका परिषद नरसिंहगढ़ के सफाई कामगारों को छोड़कर अन्‍य दैनिक वेतन भोगी कर्मचारियों को विनियमित करने की कार्यवाही प्रचलन में है। समय-सीमा बताया जाना संभव नहीं है।